Downloaded from YTS.LT
Official YIFY movies site: YTS.LT
MASAKA KERÜLET, UGANDA
Készen álltok? Várjatok!
Próbáljuk meg még egyszer!
Megvagyunk?
Jól van, meg tudjátok csinálni.
Menni fog.
Gyerünk, jöjjön ide mindenki! Az utolsó a záptojás!
Mutassátok meg, srácok!
Gyerünk!
Lejjebb!
A zene minden és gondot képes feledtetni.
A Masaka Kids
a zene által inspirálta a közösséget, és változást gyakorolt az egész falura.
Pedig a történetük hallatán azt hihetnénk,
hogy számukra semmit sem tartogatott a jövő.
- Mi vagyunk Afrika sztárjai! - Mi vagyunk!
MASAKA KIDS: A LÉLEK RITMUSA
A MASAKA KIDS AFRICANA OLYAN UGANDAI GYERMEKEKNEK AD OTTHONT, AKIK ÁRVÁK,
AZ UTCÁN ÉLNEK, VAGY AKIKRŐL A SZÜLEIK NEM TUDNAK GONDOSKODNI.
Táncolni fogunk.
- Ezt táncoljuk. - Kezdjük!
Egy, két, há’!
És tánc!
A szervezetet azért alapítottuk,
hogy megváltoztassuk a gettóban és az utcán élő gyerekek életét.
Az ilyen nehéz sorsú gyerekeknek szükségük van a segítségünkre.
Azt szoktuk mondani, hogy mi vagyunk az utcagyerekek nagykövetei.
Olyan eszközöket használunk, mint a tánc, az éneklés
és a zene.
Jókedvem van
Táncos kedvem van
Jókedvem van
Perdülj táncra, rogyaszd a térded! Ez a legjobb móka, jó kedvem van
Gyerünk, táncoljunk!
Mulassunk együtt!
Gyerünk, táncoljunk!
Fantasztikus látni, ahogy a gyerekek élete megváltozik.
Ugandán belül itt, a masakai régióban a legmagasabb a HIV-fertőzöttek aránya.
Egyes becslések szerint a 15 év alatti gyerekek fele árva,
vagy legalább az egyik szülőjét elveszítette.
Sok gyerek hal meg az utcán…
és rengeteg kiskorút bántalmaznak, akik el sem jutnak hozzánk.
Régen én is az utcán éltem.
Tudom, milyen nehéz.
Kicsi voltam, mikor anyám meghalt.
A heg az arcomon
és oldalt, a fejemen a mostohaanyám műve.
Azért szöktem meg otthonról, mert nem akartam meghalni.
Az utcán kemény volt az élet.
Guberáltunk, és próbáltunk mindent eladni, hogy legyen pénzünk ennivalóra.
De Katwéban tolvajként tekintettek ránk, és gyakran megvertek minket.
Egyre elviselhetetlenebbnek éreztem az életet.
De valahányszor az öngyilkosságra gondoltam…
megjelent előttem anyám, és kért, hogy ne dobjam el az életem.
Volt egy dal, amit mindig énekeltem.
„Bajba jutottam Sodródom az árral, szenvedek
Anyám itt hagyott”
Ez adott mindig erőt, és tudtam, hogy egyszer véget ér a szenvedésem.
Egy ideig ruhákat árultam.
Az így szerzett jövedelemből aztán egy borbélyüzletet nyitottam.
De nagyon aggasztott a falubeli gyerekek sorsa.
Ez késztetett arra,
hogy segítsek a nehéz sorsú fiatalokon.
- Valaki álljon oda! - Álljatok sorba!
Egy, két, há’, most!
Suunával 2011-ben ismerkedtünk meg.
Gyere anyához! Gyere!
Nézd csak!
A lányunk egyértelműen apás.
Ez nagyon bosszantja Madinah-t.
Amikor megismerkedtünk,
sokat jártunk szórakozni.
Csupa vidám helyre mentünk, mert imádtam a zenét.
Két nagy szenvedélyem volt. Imádtam DJ-zni és gyerekekre vigyázni.
Suunával mindketten rajongtunk a gyerekekért,
így rögtön megvolt a közös nevező.
Akkoriban még nagy vagány voltam.
Imádtam menőzni, pedig egy vasam sem volt.
Mivel Suuna az utcán nőtt fel, a szüleim ellenezték a kapcsolatunkat.
Azt mondták, az ilyen földönfutók, mint ő, mind faragatlanok.
Rossz emberek.
De én szembeszálltam velük, és megmondtam, hogy őt szeretem.
Madinah amolyan pótmama lett,
mert élvezi, amit csinálunk, és imádja a gyerekeket.
Azon vagyok, hogy szerető környezetet teremtsek számukra.
Hogy úgy érezzék, van családjuk.
Egy idő után a szervezet növekedésnek indult.
Gondoltam: „Itt vannak ezek a gyerekek…
de vajon mit adhatnék még nekik?”
Böngészni kezdtem az internetet,
és valahogy szembejött az America’s Got Talent válogatója.
Rájöttem, hogy ilyet mi is tudunk.
Akkoriban Eddy Kenzo hatalmas sztár volt Ugandában.
Csináltunk is egy videót a „Zigido” című dalára.
Nem is sejtettük, hogy a videó futótűzként terjed a neten.
A média is felkapta, és az emberek felfigyeltek ránk.
Így kerültünk kapcsolatba Kenzóval,
aki hatalmas koncertet adott Masakában.
Mi pedig felléptünk vele.
Itt vagytok?
Akartok még bulizni? Akkor halljam, hogy Kenzo!
Mindenki!
Okosak ezek a nyendói gyerekek.
Őt ismeritek?
Látjátok?
Ez óriási lendületet adott a csapatnak.
Ha megláttak minket a faluban, azt mondták: Nahát! A Kenzo-kölykök!”
…E, F, G, H, I, J, K, L, M, N, O, P, Q…
A korábban bűnözőknek titulált gyerekek élete változásnak indult.
Végre tisztelni kezdtek minket.
Figyelem, csend legyen! Bal lábbal fogunk kezdeni.
Tehát bal láb elöl, mögötte a jobb.
A kezünket emeljük fel!
Aztán bumm!
Nyolc vagy kilenc éves lehettem
amikor ide kerültem, és csatlakoztam a Masaka Kids Africanához.
Egy, két, há’, gyerünk!
Megvan? Akkor lássam!
A szüleim…
Fenn a kéz.
…HIV-fertőzésben haltak meg.
Jól van. És most…
fel!
Amikor az utcán éltem,
láttam, ahogy más gyerekek
nevetgélnek, játszanak a szüleikkel.
Fájt, hogy ez nekem nem adatott meg.
- Egy, két, há’ és… - Egy, két…
- Bumm, és… - És bumm!
- Bumm! - Bumm!
- Zene? - Bumm!
Mehet a zene.
Úgy érzem, mintha itt minden gyerek a testvérem lenne.
Boldoggá tesz, hogy táncolni taníthatom őket,
és ezzel segíthetek rajtuk, de legalábbis örömet szerezhetek nekik.
Az érzés, ami tánc közben felszabadul belőlünk,
minden fájdalmat képes feledtetni.
ÜDV ARGENTÍNÁBÓL! TÖBB ILYEN VIDÁM GYERKŐC KÉNE
OLYAN KÖNNYEDÉN TÁNCOLNAK! MINDIG FELDOBNAK
VÉGIG MOSOLYOGTAM IMÁDOM EZEKET A GYEREKEKET!
Rashida, te milyen férfira vágysz?
És hol akarod megismerni? Egy klubban, mint én, vagy…
Nekem olyan férj kell, aki a barátom is.
És te milyen férfira vágysz, Nabirah?
Én? Nem tudom.
Tanulni akarok,
aztán dolgozni, hogy feleségként is meglegyenek saját dolgaim.
A falubeli lányok egy sereg borzalmat átélnek, amiket azért úsztam meg,
mert itt maradtam.
Az ugandai AIDS-betegek túlnyomó többsége gyerek.
A férfiak olyan helyeken környékezik meg őket, ahol védtelenek,
és pénzt ígérnek nekik szexért cserébe.
A lányok gyakran úgy esnek teherbe, hogy nem is értik, hogy történhetett meg.
Sokan így fertőződnek meg.
Van itt pár olyan lány, akik már nagyobbak.
Anyaként kötelességemnek érzem felvilágosítani őket,
hogy tudják, hogy élhetnek biztonságos életet.
Sok útmutatást és tanácsot kapok. Ezek rengeteget segítenek.
Más lányok, akiknek nincsenek szülei, vagy a szüleik nem törődnek velük…
nem ilyen szerencsések.
Tudtok kukorékolni?
Munkát kaptam egy iskolában.
Táncot tanítottam.
- Megvagytok? - Igen.
Ebből aztán sikerült félretennem.
Én nem jártam iskolába, de azt akartam, hogy ezek a gyerekek tanulhassanak.
Próbáltam ösztöndíjat és támogatást szerezni.
Mindent megtettem, hogy ők is beülhessenek az iskolapadba.
- Szia, anya! - Szia, anya!
- Szia, apa! - Sziasztok!
Fuss! Mohamad, fuss!
Siess, Mohamad!
MEGTEKINTÉSEK
JÓ REGGELT, GYÖNYÖRŰSÉGEK!
IMÁDNIVALÓAK ISTEN ÁLDJON TITEKET
A ZENE MEGVÁLTOZTATTA AZ ÉLETÜKET
OLYAN ÉDESEK! TÜNDÉRI KIS TÁNCOSOK
Nem fordulok vissza
Vedd fel a cipődet! Húzd fel a zoknid, és menj!
Irány az iskola! Sosem pihenünk
Amikor először ültem be az iskolapadba, azt hittem, álmodom.
Mondom: „Ez nem velem történik.”
Csupa olyan gyerek vett körül,
akik gazdag családból származtak.
Nem akartam elhinni,
hogy ugyanazt fogom tanulni, amit ők.
KASAANAI ÁLTALÁNOS ISKOLA
- Kilencven fok. - Kilencven fok. Nagyon jó.
A rendszámtáblák száma?
Az utolsó rendszámtábla plusz…
mínusz az első rendszámtábla…
Egységek száma?
Az egységek száma egyenlő az utolsó egység mínusz az első egységgel.
Ian a nagymamájánál lakott, és otthagyta az iskolát.
A nagymama már enni sem tudott adni a gyerekeknek.
Ian a faluban csavargott,
és cukornádat meg gyümölcsöt lopott.
Az emberek kiabáltak,
hogy a vénasszony fia már megint cukornádat meg gyümölcsöt lop.
Mindennap azt csináltam, amihez kedvem volt.
De egy nap hangos zenére lettem figyelmes, és kíváncsi voltam, honnan jön.
Van egy programunk, amit táncközösségnek hívunk.
Rájöttünk, hogy a zene lehet a kulcs
egy sereg konfliktus megoldásához.
Kiteszünk egy hangfalat, és mindenkit táncolni hívunk.
A zene hallatán minden környékbeli gyerek odasereglik.
Igyekszünk összegyűjteni az árvákat,
és a nehéz sorsú gyerekeket.
Nekem hét jött ki.
Annyi.
- Hét? - Igen.
Azt ki kell bővítened.
- Így? - Igen.
Amikor Iant idehoztam, azt mondták, nem lesz könnyű vele.
Azt feltételezték, hogy rossz hatással lesz a többiekre.
Mindenki lemondott róla.
Pedig a gyerekeknek csak iránymutatás kell.
Jó reggelt!
Jó reggelt, Nabirah tanárnő!
Üljetek le!
Köszönjük, Nabirah tanárnő.
Ma a koronavírusról fogunk tanulni.
A koronavírus egy most terjedő betegség, ami gyorsan pusztít,
főleg vérfertőzés útján.
Tapsoljuk meg!
A covid alatt
a legtöbben gyászoltak valakit,
és össze voltak törve a szeretteik elvesztése miatt.
Szenvedtek, mert nem volt munka,
és mert a járvány az egész világot sújtotta.
Úgy éreztünk, mi vagyunk azok,
akik feledtetni tudják a gyászt.
Olyasmit akartunk csinálni, amivel enyhíthetjük az emberek fájdalmát.
Így hát odaadtuk a szívünk minden szeretetét.
És ezt a szeretetet tánccal fejeztük ki.
Ezek az ugandai gyerekek az egyik legújabb internetes tánckihívást teljesítik
Drake „Toosie Slide” című, új dalára.
Ezt nézzék!
Drake-et is lenyűgözte a gyerekek tánca,
amit meg is osztott több millió Instagram-követőjével.
Folyamatosan jöttek a kommentek, és csupa olyan dolgot írtak,
hogy: „Ezek a gyerekek fantasztikusak! Megmelengették a szívemet.”
MEGTEKINTÉSEK
Ez volt az a pont, amikor az életünk minden túlzás nélkül megváltozott.
9,4 MILLIÓ KÖVETŐ
A Masaka Kids Africana tánccsoport méltán képviselheti Ugandát
a Nickelodeon Kids' Choice Awardson.
Mikor kiderült, hogy repülni fogunk, először nem is akartuk elhinni.
Külföldre utaztunk,
és olyasmit tapasztaltunk meg, amit azelőtt soha.
A következő csapat Ugandából érkezett hozzánk.
Nagyon örülünk, hogy itt vagytok.
Az első repülés alkalmával úgy éreztem, mintha a lelkem elhagyná a testemet.
Amikor a magasba emelkedtünk,
arra gondoltam, most hagy el a lelkem.
A Masaka Kids Barcelonába érkezett.
Üdv a városomban, cimbora!
Barcelona.
Ez elképesztő!
ISZTAMBUL
A törökországi fellépésen
nagyon jólesett, hogy a rajongók ennyire örültek nekem.
El sem hittem, hogy ez velem történik meg.
Hihetetlen volt, hogy a gyerekek,
akik már repülővel járták be a világot, és országos csatornákon szerepeltek,
pár éve még az utcán éltek.
Büszkék vagyunk arra, hogy ez a föld már a Masaka Kids Africanáé.
Ez az ebédlő.
Ez pedig a konyha.
Ez a fiúk hálóterme. Itt alszanak a fiúk.
A hely baráti adományokból épült.
Olyan emberek támogattak, akikkel sosem találkoztunk.
Ez az!
Régen mind egy kis méretű matracon aludtunk,
de most már minden gyereknek saját ágya van.
Régen itt éltünk.
Ez volt a gyerekek egyik hálóterme.
Itt voltak a művészeti foglalkozások. Fent az emeleten.
És itt lent volt a konyha.
Ha átjövünk ide,
ez volt az az emelvény, ahol táncoltunk, a mi kis színpadunk.
A hely, ahol a gyerekek szabadon nevettek és táncoltak.
Még mindig hiszek abban, amit annak idején Suuna tanított nekem.
Hogy egy nap mindenkinek valóra válhat az álma.
Amikor csatlakoztam a csapathoz,
még csak napi egyszer ettünk.
De azóta minden megváltozott.
Nem gondoltuk volna, hogy egyszer eljutunk idáig.
Kezdetben csak 15-en voltunk.
Ma már egy 38 fős, hatalmas család vagyunk.
Hatalmas az a seb, amit be akarok gyógyítani.
Úgy érzem, nálam is nagyobb.
Jó reggelt!
Tragikus hírt kaptunk. Az egyik gyereknek meghalt az édesanyja.
- A neve? - Suuna Hassan.
Apának vagy bácsinak szólítják?
Apának hívnak.
Micsoda tragédia!
Bármennyire is hanyag vagy szegény egy szülő, akkor is pótolhatatlan.
Adj neki erőt, Uram! Adj neki erőt!
Légy erős!
Az egyik gyereknek elhunyt az édesanyja. Mellette kell lennünk.
Én nem voltam ott anyám temetésén.
Mire hazaértem, már eltemették.
Akkoriban nem volt kihez fordulnom.
Szeretnénk, ha itt minden gyerek úgy érezné,
hogy egy szerető család veszi körül, ami átsegítheti a gyászon.
A csapatunk folyamatosan bővül, mert egy gyereket sem küldök el.
Valahányszor egy gyerek meghallja, hogy Suuna segít a kicsiken,
rögtön elmondja a barátainak.
Szóval bővítenem kellett az eredeti létszámot.
Szerencsére a feleségem támogatott, mert ő is egyetértett velem.
Hogy aludtál?
Jól.
Valami baj van?
Csak az zavar, hogy fáj a torkom.
Tartok tőle, hogy influenzás leszel. Sok meleg vizet kell innod.
- Én is influenzás vagyok. - Tényleg?
- Megmutassam, hogy köhögök? - Mutasd!
Még nem is kérdeztem,
hogy meddig éltél az utcán.
Négy évig.
Négy évig?
Ha jobban leszel, itt maradsz velünk, vagy továbbállsz?
Mert mi mindig itt vagyunk. Láttad, hogy mindenki itt alszik.
Igen.
Igazából maradnék egy darabig.
A többiek is hezitáltak az elején.
De aztán mindenki megszokta ezt a helyet.
Szívszorító látni, mennyire szomorúak a gyerekek, akiket befogadunk.
Én itt minden gyerekre a sajátomként tekintek.
Azon vagyok, hogy ezt ők is érezzék, mert néhányan sosem kaptak szeretetet.
Már alig hiszem el, hogy valaha én is az utcán éltem.
Ha nem találkoztam volna Suunával,
valószínűleg sosem jártam volna egyetemre.
De most már elérhetem a céljaimat. Megvalósíthatom az álmaimat.
Keményen tanulok, mert jó ügyvéd akarok lenni.
Mikor bemegyünk más falvakba,
sokszor látjuk, hogy más gyerekek szűkös matracokon alszanak.
Ez nagyon elszomorít.
Ha felnövök, tanár akarok lenni.
Szeretnék nyitni egy iskolát,
ahová olyanok járhatnak, akik amúgy nem tudnának tanulni.
Tanítanám őket, és enni adnék nekik.
Ha felnövök, és befejezem a tanulmányaimat,
segíteni akarok másokon.
Sok jótékony emberrel találkoztam,
és rajtam is ilyenek segítettek.
A Masaka Kids saját célokat tűzött ki, amiket el is fogunk érni.
Remélem, a Masaka Kids Africana sok jó orvost fog kitermelni.
És persze művészeket.
Hiszem, hogy a gyerekek közt ott vannak a jövő elnökei és miniszterei is.
Mert a Masaka Kidsnél minden gyereknek vannak álmai.
És amikor ezeket megosztják velem,
érzem, hogy jó úton haladok.
Csak meg kell világítanom az útjukat.
2030-RA A SZUBSZAHARAI AFRIKÁNAK SZÁNT SEGÉLYEK CSÖKKENTÉSE
MINTEGY 500 000 GYERMEK HALÁLÁHOZ
ÉS TOVÁBBI 2,8 MILLIÓ GYERMEK ELÁRVULÁSÁHOZ VEZETHET
A HIV ÉS AZ AIDS MIATT.
A MASAKA KIDS AFRICANA A HÁBORÚ, AZ ÉHÍNSÉG
ÉS A BETEGSÉGEK MIATT ELÁRVULT GYERMEKEK MEGSEGÍTÉSÉRE JÖTT LÉTRE,
ÉS EZÉRT A CÉLÉRT AZÓTA IS ELKÖTELEZETTEN KÜZD.
A feliratot fordította: Usztics Lili